লোকনাথ বল

লোকনাথ বল (৮ মার্চ ১৯০৮ - ৪ সেপ্টেম্বর ১৯৬৪) একজন ভারতের স্বাধীনতা আন্দোলনকারী এবং সূর্য সেনের সশস্ত্র বিপ্লবী সদস্য যিনি চট্টগ্রাম অস্ত্রাগার লুন্ঠনে অংশগ্রহণ করেছিলেন।Chandra, Bipan and others (1998). India's Struggle for Independence, New Delhi: Penguin Books, , p.251 পরে তিনি ভারতীয় জাতীয় কংগ্রেসে যোগদান করেন। ভারতের স্বাধীনতার, পর তিনি কলকাতা পৌরসংস্থায় প্রসাসনিক কর্মকর্তা হিসাবে যোগ দেন এবং আমৃত্যু সেখানে ছিলেন।Sengupta, Subodh Chandra (ed.) (1988) Sansad Bangali Charitabhidhan (in Bengali), Kolkata: Sahitya Sansad, p.503

জন্ম
লোকনাথ বল ১৯০৮ সালের ৮ মার্চ (১৩১৪ বঙ্গাব্দের ২৫ ফাল্গুন) ব্রিটিশ ভারতের বেঙ্গল প্রেসিডেন্সির চট্টগ্রাম জেলার বোয়ালখালী থানার আমুচিয়া ইউনিয়নের ধোরলা গ্রামে জন্মগ্রহণ করেন।

স্বাধীনতা আন্দোলন
১৯৩০ সালের ১৮ এপ্রিল সংঘটিত সূর্য সেন-এর নেতৃত্বে কয়েকজন স্বাধীনতাকামী বিপ্লবীর ব্রিটিশ পুলিশ ও সহায়ক বাহিনীর চট্টগ্রামে অবস্থিত অস্ত্রাগার লুন্ঠনে তিনি অংশগ্রহণ করেন। পরবর্তীতে ২২ এপ্রিল ১৯৩০ সালে আরেকটি বন্ধুকযুদ্ধে তার ছোট ভাই হরিগোপাল বল(টেগরা) সহ ১১ জন নিহত হয়। তিনি সেখান থেকে পালাতে সক্ষম হন এবং ফরাসীদের এলাকা চন্দননগর পৌঁছান। ১ সেপ্টেম্বর ১৯৩০ সালে তিনি ও গনেশ ঘোষ ব্রিটিশ পুলিশের সঙ্গে বন্দুকযুদ্ধের পর গ্রেপ্তার হন এসময় তার সহযোগী জীবন ঘোষাল মারা যান। ১৯৩২ সালে তাকে নির্বাসনে আন্দামান ও নিকোবর দ্বীপপুঞ্জর পোর্ট ব্লেয়ারে অবস্থিত সেলুলার জেলে পাঠানো হয়। ১৯৪৬ সালে মুক্তির পরে তিনি মানবেন্দ্রনাথ রায় প্রতিষ্ঠিত র‌্যাডিক্যাল ডেমোক্র্যাটিক পার্টিতে যোগ দেন। পরে তিনি ভারতীয় জাতীয় কংগ্রেসে যোগ দেন।

স্বাধীনতা পরবর্তী
লোকনাথ বল ১ মে ১৯৫২ থেকে ১৯ জুলাই ১৯৬২ সাল পর্যন্ত কলকাতা পৌরসংস্থায় ২য় উপকমিশনার ছিলেন। ২০ জুলাই ১৯৬২ সালে তিনি ১ম উপ কমিশনারে পদোন্নতি পান।

মৃত্যু
লোকনাথ বল ৪ সেপ্টেম্বর ১৯৬৪ সালে কলকাতায় মৃত্যুবরণ করেন।
তথ্যসূত্র

বহিঃসংযোগ

বিষয়শ্রেণী:১৯০৮-এ জন্ম
বিষয়শ্রেণী:১৯৬৪-এ মৃত্যু
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:বাঙালি বিপ্লবী
বিষয়শ্রেণী:পূর্ববঙ্গে জন্ম